El Centre Cultural Mario Monreal albergarà la presentació del lliure 'Joan Fuster. Poesia completa 1945-1987'
08 de novembre 2022

El Centre Cultural Mario Monreal albergarà el dijous, a les 19 hores, la presentació del llibre _Joan Fuster. Poesia completa 1945-1987_. L'activitat, que està organitzada pel departament de Cultura de l'Ajuntament de Sagunt, serà presentada pel director de la col·lecció, Vicent Berenguer; el poeta i periodista, Antoni Gómez; el regidor de l'Ajuntament de Sagunt i professor de Literatura, Quico Fernández i Santiago Bru. Salvador Ortells Miralles ha editat la seua obra poètica completa seguint la proposta d'uns cicles temàtics convocant a una nova lectura.

Joan Fuster és conegut sobretot com a destacat assagista i intel·lectual, però en la seua extensa obra també la poesia representa una activitat significativa. El gènere poètic forma part dels seus interessos, el seu estudi abraça des dels clàssics medievals fins a la poesia del segle XX, inclosa la universal, i la seua pròpia producció poètica escrita es prolonga en el període 1945-1987. Així, amb diferent intensitat i en èpoques diferents, Fuster també escriu i publica poesia, tal com recull de manera exhaustiva en el volum que es presentarà el dijous.

![](/media/zl1ipemh/fuster-sagunt.png?width=850&height=478.125)

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-albergara-la-presentacio-del-lliure-joan-fuster-poesia-completa-1945-1987/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-albergara-la-presentacio-del-lliure-joan-fuster-poesia-completa-1945-1987/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-albergara-la-presentacio-del-lliure-joan-fuster-poesia-completa-1945-1987/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-albergara-la-presentacio-del-lliure-joan-fuster-poesia-completa-1945-1987/)